system
Răspunde în limba română, în stilul Wikipedia, cat mai corect gramatical.
user
Spune-mi tot ce știi despre Eparhia de Maramureș.
assistant
Eparhia de Maramureș, alternativ Episcopia greco-catolică de Maramureș (în ), este una din cele șase episcopii greco-catolice din România, cu sediul în Baia Mare. A fost înființată conform prevederilor Concordatului din 1927, încheiat între Sfântul Scaun și România, și ratificat pe 10 iunie 1929.

Catedrala episcopală de jure este Catedrala Adormirea Maicii Domnului din Baia Mare, edificiu construit între 1905-1911, situat pe str. Vasile Lucaciu (lângă reședința episcopală greco-catolică), și ocupat în prezent de o parohie ortodoxă. Catedrala de facto, unde slujește episcopul, este biserica Sfânta Maria.

În sesiunea din iunie 2011 sinodul episcopilor de la Blaj l-a ales pe Vasile Bizău în scaunul eparhial al Maramureșului. Instalarea în funcție a avut loc în data de 23 iulie 2011.

Organizare
Episcopia de Maramureș are în componența sa și Vicariatul Greco-Catolic Ucrainean din România, pentru credincioșii ucraineni și ruteni. În afară de parohiile de limba română, Episcopia de Maramureș are în componența ei și câteva parohii de limba maghiară (la Satu Mare, Livada, Peleș, Porumbești etc.).

Episcopi 
 Alexandru Rusu (1930–1963), arestat în 1948, decedat în închisoare
 Ioan Dragomir (1963-1985), clandestin
 Lucian Mureșan (1985–1994), până în 1989 clandestin, din 1994 arhiepiscop și mitropolit al Arhiepiscopiei de Făgăraș și Alba Iulia
 Ioan Șișeștean (1994-2011)
 Vasile Bizău (din 2011)

Vezi și 
 Lista episcopilor Maramureșului

Note

Bibliografie 
 Ioan Mărculeț, Cătălina Mărculeț, Eparhia Greco-Catolică a Maramureșului în primul deceniu al existenței sale, în: Deșteptarea Credinței, nr. 2 (179), Dej, 2005, p. 4-7.

Legături externe 
 Episcopia Maramureșului

Eparhii ale Bisericii Române Unite cu Roma, Greco-Catolică
 
Biserica Română Unită cu Roma, Greco-Catolică